EkBass/fiwiki-20250220-pages-articles huggingface dataset:
Storm Reid

Storm Reid (s. 1. heinäkuuta 2003 Atlanta, Georgia) on yhdysvaltalainen näyttelijä. Uransa alussa hän on näytteli muun muassa elokuvissa 12 Years a Slave (2013) ja Sleight (2016). Hän teki läpimurtonsa fantasiaelokuvassa Hyppy ajassa (2018), josta hän sai muun muassa Teen Choice -palkintoehdokkuuden. Sittemmin hän on esiintynyt muun muassa jännityselokuvassa Don’t Let Go (2019), minisarjassa When They See Us (2019) ja kauhuelokuvassa The Invisible Man (2020). Reidillä on pääosa HBO:n draamasarjassa Euphoria (2019–) ja sivuosa sarjassa The Last of Us (2023). Hänellä oli myös sivurooli sarjakuvaelokuvassa The Suicide Squad: Suicide Mission (2021). == Aiheesta muualla == * Luokka:Yhdysvaltalaiset näyttelijät Luokka:Vuonna 2003 syntyneet Luokka:Afroamerikkalaiset Luokka:Elävät henkilöt
Illinois’n lippu

Illinois’n lippu on Yhdysvaltain osavaltio Illinois’n virallinen tunnus sen sinetin ohella. Lipussa on valkoisella taustalla osavaltion sinetti, ja sen alla teksti ”Illinois”. Sen mittasuhteet ovat 3:5. Nykyinen lippu otettiin käyttöön 27. kesäkuuta 1969. Lipun on suunnitellut Sharon Tyndale. == Edelliset liput == Tiedosto:Flag of Illinois (1915–1969).svg|1915–1969 == Lähteet == Lippu Luokka:Yhdysvaltain osavaltioiden liput
Indianan lippu

Indianan lippu on Yhdysvaltain osavaltio Indianan virallinen tunnus sen sinetin ohella. Lipussa on sinisellä taustalla kultainen soihtu, jota ympäröi 19 kultaista tähteä. Tähtien lukumäärä symboloi sitä, että Indiana oli 19. osavaltio joka liittyi Yhdysvaltoihin. Soihdun yläpuolella oleva suurempi tähti symboloi itse osavaltioita, ja sen yläpuolella on teksti ”Indiana”. Lipun mittasuhteina käytetään joko 2:3 tai 3:5. Nykyinen lippu otettiin käyttöön 11. toukokuuta 1917, ja sen on suunnitellut suunnittelukilpailun voittanut Paul Hadley. Lipun ominaisuudet standardisoitiin vuonna 1955. == Lähteet == Lippu Luokka:Yhdysvaltain osavaltioiden liput
Iowan lippu

Iowan lippu on Yhdysvaltain osavaltio Iowan virallinen tunnus sen sinetin ohella. Lippu on trikolori väreiltään sininen-valkoinen-punainen, ja se muistuttaakin Ranskan lippua. Keskellä valkoisessa kentässä on valkopäämerikotka, joka pitää nauhaa, jossa lukee ”Our liberties we prize and our rights we will maintain” (). Sen alapuolella on teksti ”Iowa”. Lipun mittasuhteet ovat 2:3. Lippu otettiin käyttöön 29. maaliskuuta 1921, ja sitä muutettiin hieman vuonna 2018. == Edelliset liput == Tiedosto:Flag of Iowa (variant).svg|1921–2018 == Lähteet == Lippu Luokka:Yhdysvaltain osavaltioiden liput
Gerda Thesleff

Gerda Thesleff (15. elokuuta 1871 Helsinki – 25. lokakuuta 1939 Kauniainen)Carpelan, Tor: Ättartavlor för de på Finlands riddarhus inskrivna efter 1809 adlade, naturaliserade eller adopterade ätterna, s. 303. Helsingfors 1942. oli suomalainen keraamikko ja taidemaalari Ellen Thesleffin sisar. Gerda Thesleff opiskeli lääkintävoimistelijaksi Tukholmassa. Lisäksi hän opiskeli Taideteollisuuden keskuskoulussa vuosina 1898–1906 ja 1909–1910. Hän oli Alfred William Finchin ensimmäisiä oppilaita. Thesleff työskenteli Arabialla vuosina 1922–1924 tehden yhteistyötä muun muassa Elin Juseliuksen kanssa. He pitivät yhteisnäyttelyn vuonna 1922. Thesleff loi käyttökeramiikkaa, joka oli koristeltu kasvi- ja kukka-aihein. Lisäksi hänen koristeaiheensa saivat vaikutteita pitkistä Italian matkoista, joita Gerda teki yhdessä sisarensa Ellenin kanssa. Gerda Thesleffin keramiikkaa kuuluu Ruotsin kansallismuseon kokoelmiin. == Lähteet == * Hellman, Åsa & Mickwitz, Peter (2006). Keramikkonsten i Finland. Helsingfors: Söderström. s. 88\. ISBN 951-52-2384-9 === Viitteet === == Aiheesta muualla == * Thesleff-arkisto Svenska litteratursällskapetin arkistossa. Luokka:Suomalaiset aateliset Luokka:Suomalaiset keramiikkataiteilijat Luokka:Vuonna 1939 kuolleet Luokka:Vuonna 1871 syntyneet
Kansasin lippu

Kansasin lippu on Yhdysvaltain osavaltio Kansasin virallinen tunnus sen sinetin ohella. Lipussa on sinisellä taustalla osavaltion sinetti, auringonkukka ja niiden alapuolella kultaisin kirjaimin ”Kansas”. Sen mittasuhteet ovat 3:5. Lippu otettiin käyttöön vuonna 1927, ja vuonna 1961 sitä muutettiin lisäämällä teksti ”Kansas”. == Edelliset liput == Tiedosto:Flag of Kansas (1927–1961).svg|1927–1961 == Lähteet == Lippu Luokka:Yhdysvaltain osavaltioiden liput
Kentuckyn lippu

Kentuckyn lippu on Yhdysvaltain osavaltio Kentuckyn virallinen tunnus sen sinetin ohella. Lipussa on osavaltion sinetti sinisellä taustalla. Sen mittasuhteet ovat 10:19. Lippu otettiin käyttöön 26. maaliskuuta 1918, ja sitä muutettiin hieman vuonna 1963. Lipun suunnitteli taiteenopettaja Jesse Cox Burgess. == Edelliset liput == Tiedosto:Flag of Kentucky (1918-1963).svg|1918–1963 == Lähteet == Lippu Luokka:Yhdysvaltain osavaltioiden liput
Louisianan lippu

Louisianan lippu on Yhdysvaltain osavaltio Louisianan virallinen tunnus sen sinetin ohella. Lipussa on sinisellä taustalla pelikaani ja sen poikasia pesässä. Niiden alapuolella on osavaltion motto ”Union Justice [and] Confidence”. Lipun mittasuhteet ovat 7:11. Lippu otettiin alun perin käyttöön vuonna 1912, ja sen nykyinen versio hyväksyttiin 22. marraskuuta 2010. == Edelliset liput == Tiedosto:Flag of Louisiana (January 1861).svg|Tammikuu 1861 (epävirallinen) Tiedosto:Flag of Louisiana (February 1861).svg|Helmikuu 1861 Tiedosto:Flag of Louisiana (1912–2006).svg|1912–2006 Tiedosto:Flag of Louisiana (2006–2010).svg|2006–2010 == Lähteet == Lippu Luokka:Yhdysvaltain osavaltioiden liput
Pedro Galasso

Pedro Galasso (19. tammikuuta 1930 – 25. elokuuta 2007) oli brasilialainen nyrkkeilijä. Hän kilpaili miesten höyhensarjassa Helsingin kesäolympialaisissa 1952. Galazzo nyrkkeili Helsingin olympialaisissa kaksi ottelua ja voitti ensimmäisellä kierroksella Japanin Toshihito Ishimarun. Toisella kierroksella Galasso hävisi Puolan Lech Drogoszille ja putosi häviönsä myötä jatkosta. Galazzo nyrkkeili ammattilaisena vuosien 1953–1964 aikana yhteensä 67 ottelua. == Lähteet == Luokka:Brasilialaiset nyrkkeilijät Luokka:Vuonna 1930 syntyneet Luokka:Vuonna 2007 kuolleet
Haruo Satō

Haruo Satō (1892 Shingu, Wakayama, Japani – 1964 Tokio, Japani) oli japanilainen kirjailija. Hän aloitti prosaistina ja julkaisi 1921 ensimmäisen runokokoelmansa Junjōshishū. Merkittävintä proosaa ovat pienoisromaanit Den'en no yū-utsu ja Tokai no yū-utsu, jotka ilmestyivät 1922. Myöhemmin hän kirjoitti psykologisia romaaneja ja jännityskirjoja sekä kirjallisuustutkielmia ja fiktiivisiä kirjailijaelämäkertoja. ==Lähteet== ==Aiheesta muualla== Luokka:Japanilaiset kirjailijat Luokka:Vuonna 1892 syntyneet Luokka:Vuonna 1964 kuolleet
Rubiinihieta-ahven

Rubiinihieta-ahven (Parapercis schauinslandii) on hieta-ahveniin kuuluva kalalaji. Sitä tavataan indopasifiselta merialueelta. ==Koko ja ulkonäkö== Rubiinihieta-ahven voi kasvaa suurimmillaan 13-18 cm pitkäksi. Ruumiinrakenteeltaan laji on pitkänomainen. Kalalla on kaksi selkäevää, joista etumainen on piikikäs ja taaimmainen pitkä. Pyrstöevä on kuunsirpinmuotoinen ja peräevä pitkä. Rubiinihieta-ahven on pohjaväriltään vaalea. Sen selkä on kirkkaan punainen ja ruumiissa on ruskehtavanpunaisten täplien muodostamia rivejä. Taaimmainen selkäevä on läpikuultava ja siinä on mustia pisteitä. ==Levinneisyys ja elintavat== Rubiinihieta-ahventa tavataan eteläisestä Afrikasta Japaniin ja Pitcairnsaarille. Sen elinympäristöä ovat hiekka- tai sorapohjaiset alueet riuttojen lähellä usein yli 15 metrin syvyydessä. Kalan ravintoa ovat planktoneläimet. Rubiinihieta-ahventa voidaan pitää riutta- akvaarioissa. ==Lähteet== Luokka:Tähystäjäkalat
Antti Mäkelä

Antti Mäkelä (s. 20. huhtikuuta 1978 Pattijoki) on suomalainen pesäpalloilija. Mäkelä edusti koko Superpesisuransa kasvattajaseuraansa Pattijoen Urheilijoita.https://www.pesis.fi/wp-content/uploads/2021/01/Mäkelä- Antti-78.xlsx Mäkelä saavutti urallaan kaksi SM-hopeaa kaudella 2002 ja kaudella 2006 sekä yhden SM-pronssin kaudella 2001.https://www.pesis.fi/pesis- info/historia/mitalistit/ Hän pelasi ulkokentällä kolmosvahtina. http://old.pesistulokset.fi/cgi-bin/tilastot/ottelu2.py?data=13-1-1&id;=7420 Mäkelä pelasi urallaan 201 Superpesiksen runkosarjaottelua. Näissä hän löi neljä kunnaria ja 46 tavallista juoksua, toi 96 juoksua ja keräsi 442 kärkilyöntiä. Mäkelä pelasi urallaan 76 Superpesiksen ylemmän loppusarjan ottelua. Näissä hän löi yhden kunnarin ja viisi tavallista juoksua, toi 30 juoksua ja keräsi 152 kärkilyöntiä. Mäkelä pelasi urallaan seitsemän Superpesiksen alemman loppusarjan ottelua. Näissä hän löi yhden tavallisen juoksun, toi yhdeksän juoksua ja keräsi 28 kärkilyöntiä. == Lähteet == Luokka:Suomalaiset pesäpalloilijat Luokka:Vuonna 1978 syntyneet Luokka:Elävät henkilöt
Ton Satomi

Ton Satomi Satomi Ton, (1888 Jokohama, Japani – 1983) oli japanilainen kirjailija. Hän oli 1910 Shirakaba-ryhmän perustajia yhdessä muun muassa Saneatsu Mushanokō‎jin kanssa. Hän kirjoitti omaelämäkerrallisia novelleja. Erottuaan ryhmästä hän kehitti vilpittömyyden ajattelun, jota hän noudatti myöhemmissäkin teoksissaan. Satomin veli oli Takeo Arishima. ==Lähteet== ==Aiheesta muualla== Luokka:Japanilaiset kirjailijat Luokka:Vuonna 1888 syntyneet Luokka:Vuonna 1983 kuolleet
Kantasamojedi

Kantasamojedi on samojedikieliin kuuluvien nenetsin, enetsin, nganasanin ja selkupin sekä hävinneiden kamassin ja matorin mallinnettu kantakieli. Tyypiltään se oli suomen tavoin agglutinoiva, ja lukuja olivat yksikkö, kaksikko ja monikko. Verbejä taivutettiin tapaluokissa, aikamuodoissa, luvussa ja persoonassa. Kantauralin tavoin sananpaino oli kantasamojedissa aina ensimmäisellä tavulla. Kielessä oli myös vokaalisointu. Kantasamojedin on esitetty vaikuttaneen huomattavasti indoeurooppalaisiin kieliin kuuluvien tokaarikielten kehitykseen. == Lähteet == Luokka:Uralilaiset kantakielet Luokka:Samojedikielet
Arghandabin taistelu

Arghandabin taistelu oli Afganistanin sodan aikainen Afganistanin kommunistihallinnon ja Neuvostoliiton joukkojen operaatio mudžahid-joukkoja vastaan Arghandabin alueella lähellä Kandaharia toukokuun ja kesäkuun välillä 1987. Taistelut päättyivät Neuvostoliiton ja Afganistanin hallinnon joukkojen vetäytymiseen. ==Tausta== Afganistanissa Neuvostoliittoa ja Afganistanin kommunistihallintoa vastaan taistelleet useisiin eri järjestöihin kuuluneet mudžahid-joukot olivat keväällä 1987 tehneet sarjan iskuja Kandaharin kaupungin lähistöllä. Neuvostoliitto ja Afganistanin hallinto olivat kärsineet iskuissa huomattavia tappioita. Neuvostoliitto ja Afganistan päättivät puuttua tilanteeseen operaatiolla, jonka tavoite oli saartaa pihtiliikkeellä mudžahid- joukot Arghandabin alueella muutaman kilometrin päässä Kanfdaharista. Arghandabin alueelta tehtiin paitsi iskuja Kandaharin lähettyvillä, mutta mudžahid-joukoille se muodosti myös tärkeän huoltoreitin Pakistanista. Operaatio Arghandabissa alkoi toukokuussa 1987. Operaation neuvostoliittolaiset suunnittelijat olivat koonneet operaatiota varten kokoon 6 000 miehen osaston, joiden pääosa koostui Afganistanin asevoimien sotilaista ja kalustosta. Joukon kärjessä oli mekanisoitu prikaati. Pihtiliikkeen onnistuminen edellytti nopeutta ja vihollisen yllättämistä. Tätä hankaloitti kuitenkin alueen maasto aluetta halkovine kastelukanavineen, sekä sateiden pehmentämä maa. Mudžahid-joukot olivat lisäksi rakentaneet alueelle bunkkereita ja juoksuhautoja. Todennäköisille etenemissuunnille oli asetettu miinoja. Monet hyökkäyksessä käytetyistä ajoneuvoista jäivät kiinni mutaiseen maastoon, jossa ne olivat helppoja maaleja. Hyökkäävät joukot saivat ilmatukea Neuvostoliiton taisteluhelikoptereilta, joiden tehoa vähensivät kuitenkin mudžahid-joukkojen olalta laukaistavat Stinger-ilmatorjuntaohjukset. Useita helikoptereita ammuttiin alas. Etenevien joukkojen edelle annettiin tulikeskityksiä tykistöllä, mutta alueen puolustusvarustukset osoittautuivat oletettua kestävämmäksi. Keskityksen alaiset juoksuhaudat ja muut varustukset hylättiin ja sen loppuessa ne miehitettiin uudelleen, jolloin etenevälle jalkaväelle tehtiin suuria tappioita. Afganistanina asevoimien joukkojen taistelutahto mureni nopeasti, ja kokonaiset yksiköt alkoivat jättää taistelun. Kesäkuussa osa joukoista oli ryhtynyt avoimeen kapinaan kieltäytyen enää osallistumasta etenemiseen. 34 päivää kestäneen operaation jälkeen Afganistanin ja Neuvostoliiton joukot vetäytyivät. ==Seuraukset== Neuvostoliiton ja Afganistanin joukkojen tappiot olivat noin 500 kaatunutta tai haavoittunutta. Niiden lisäksi noin 1 000–1 200 sotilasta oli joko jäänyt vangiksi tai jättänyt taistelun. Mudžahid-joukkojen tappiot olivat noin 150 kaatunutta ja tuntematon määrä haavoittuneita. Huoltoreitti Pakistaniin oli operaation jälkeen edelleen avoin ja tukialue Arghandabissa oli säilytetty. ==Lähteet== Luokka:Afganistanin sotahistoria Luokka:Neuvostoliiton taistelut Luokka:1987
August Aaltonen (yrittäjä)

August Aleksander Aaltonen (12. heinäkuuta 1906 Uusikaupunki – 13. syyskuuta 1971 Turku) oli suomalainen yrittäjä, kauppaneuvos ja moottoriurheilun kehittäjä.Biografia-sampo: August Aaltonen Viitattu 6.9.2021. Aaltosen vanhemmat olivat tukkukauppias August Ferdinand Aaltonen ja Maria Johansson ja puoliso vuodesta 1935 Laina Sirkka Kaarina Ylitalo. Ralliautoilija Rauno Aaltonen on heidän poikansa. August Aaltonen tuli hoitamaan ja kehittämään isänsä perustamaa polkupyöräliikettä, josta muodostui alallaan Suomen suurin 1930-luvulla. Yrityksen toimitusjohtajana hän aloitti 1933. Aaltonen osallistui koko alan yhteistyöhön ja standardointiin merkittävästi, muun muassa kehittäen polkupyörän keskiön ja ohjainlaakeristojen yhteismitoitusjärjestelmän, joka tuli käyttöön Pohjoismaissa ja Saksassa. Käytöstä poistettujen pyörien laakeristojen kierrätys mahdollisti sodanaikaisen pyörähuollon. Tuolloin Aaltonen toimi päämajassa ja hänen vastuullaan olivat armeijan koko polkupyöräkannan huolto ja täydennykset. Aaltonen laajensi yritystään 1940-luvulla moottori- ja polkupyörien ja urheiluvälineiden lisäksi myös autoihin ja traktoreihin. Yrityksestä tuli suurin autoliike Helsingin ulkopuolella. Aaltonen oli itsekin kilpaurheilija, joka erikoistui ratamoottoripyöräilyyn, samoin kuin toimi valmentajana. Hän rakennutti 1949 Turkuun Suomen ensimmäisen speedwayradan ja toi lajin harrastuksen Suomeen. Aaltonen oli vesispeedwayn Suomen mestari 1952, 1953 ja 1954. Suomen Urheilun hopeisen ansioristin Aaltonen sai 1960, kauppaneuvoksen arvo hänelle myönnettiin seuraavana vuonna. Aaltonen perusti lisäksi maan suurimpiin kuuluvan turkisalan yrityksen. Myös turkisalalla hänellä oli useita luottamustehtäviä. ==Lähteet== Luokka:Kauppaneuvokset Luokka:Suomalaiset yrittäjät Luokka:Suomalaiset ratamoottoripyöräilijät Luokka:Suomalaiset moottoriveneilijät Luokka:Suomalaiset urheiluvalmentajat Luokka:Vuonna 1906 syntyneet Luokka:Vuonna 1971 kuolleet
Herbert Andersson

Herbert Alfonso Andersson (24. syyskuuta 1894 Hanko – 14. helmikuuta 1981 Helsinki) oli suomalainen merikapteeni, juristi, merenkulkuneuvos ja kauppamerenkulun kehittäjä.Biografia-sampo: Herbert Andersson Viitattu 6.9.2021. Anderssonin vanhemmat olivat rannikkolaivuri Otto Wilhelm Andersson ja Ida Henrika Gustafsson ja puoliso vuodesta 1932 Gundel Norah Granit. Professori Edward Andersson oli heidän poikansa. Herbert Andersson tuli ylioppilaaksi Hangossa 1914 ja lähti sitten merille. Perämiestutkinnon hän suoritti 1920, sai merikapteenin pätevyyden 1922 ja purjehti merillä vuoteen 1925 toimien myös merenkulun opettajana koululaivalla. Lakitiedettä Helsingin yliopistossa opiskeltuaan hän suoritti ylemmän oikeustutkinnon ja tuli 1928 prokuristiksi Suomen Höyrylaiva -yhtiöön. Hän toimi yrityksessä osastopäällikkönä, johtokunnan sihteerinä, vuodesta 1937 johtokunnan jäsenenä ja yrityksen hankkiman Turret-yhtiön toimitusjohtajana 1941–1964. Andersson oli myös Suomen Laivanvarustajain Yhdistyksen asiamies, vuodesta 1940 toimitusjohtaja, ja 1938–1964 hallituksen jäsen. Hän hoiti työnantajan puolella merenkulkualan työehtoneuvotteluja vastapuolenaan Suomen Merimies- Unioni ja erityisesti sen puheenjohtaja Niilo Wälläri. Anderssonilla oli myös merkittäviä merenkulkualan kansainvälisiä luottamustehtäviä. Eläkkeelle Andersson jäi vuonna 1964, palveltuaan Suomen Höyrylaiva -yhtiötä yhtäjaksoisesti merillä ja maissa aina vuodesta 1920 asti. Merenkulkuneuvoksen arvon hän sai vuonna 1948.Kuolleita. Merenkulkuneuvos Herbert Andersson. Helsingin Sanomat, 17.2.1981, s. 10. ==Lähteet== Luokka:Suomalaiset juristit Luokka:Suomalaiset merikapteenit Luokka:Suomalaiset järjestöjohtajat Luokka:Suomalaiset yritysjohtajat Luokka:Vuonna 1894 syntyneet Luokka:Vuonna 1981 kuolleet
Länsi-Virginian lippu

Länsi-Virginian lippu on Yhdysvaltain osavaltio Länsi-Virginian virallinen tunnus sen sinetin ohella. Lipussa on osavaltion vaakuna valkoisella taustalla ja sinisellä reunalla. Punaisessa nauhassa lukee ”State of West Virginia”. Lipun mittasuhteita ei ole virallisesti määritelty. Nykyinen lippu otettiin käyttöön 7. maaliskuuta 1929. == Edelliset liput == Tiedosto:Flag of West Virginia (1905–1907).svg|1905–1907 Tiedosto:Flag of West Virginia (1907–1929).png|1907–1929 == Lähteet == Lippu Luokka:Yhdysvaltain osavaltioiden liput
Jean-Pierre Adams

Jean-Pierre Adams (10. maaliskuuta 1948 Dakar – 6. syyskuuta 2021 Nîmes) oli ranskalainen jalkapalloilija. Hän joutui sairaalassa tehdyn virheen vuoksi koomaan vuonna 1982 ja kuoli 39 vuotta myöhemmin. Ranskan Länsi-Afrikassa syntynyt Adams adoptoitiin Ranskaan kymmenvuotiaana. Hän aloitti uransa amatöörisarjoissa, kunnes siirtyi Ranskan liigan Nimesiin vuonna 1970. Adams edusti liigassa myös Nizzaa ja Paris Saint-Germainia sekä maan kakkosliigassa pelannutta Mulhousea. Ranskan maajoukkueessa Adams pelasi 22 ottelua vuosina 1972–1976. Maaliskuussa 1982 Adams joutui polvileikkaukseen ja nukutuksessa tehdyn virheen johdosta vaipui koomaan. Adams oli sairaalassa 15 kuukautta, minkä jälkeen hänet siirrettiin kotihoitoon. Hän oli koomassa 39 vuoden ajan ja kuoli 73-vuotiaana syyskuussa 2021. Adamsin vaimo Bernadette hoiti häntä koko tämän ajan. Adamsin muistoksi vietettiin hiljainen hetki ennen 7. syyskuuta Lyonissa pelattua Ranskan ja Suomen välistä MM-karsintaottelua. == Lähteet == Luokka:Ranskalaiset jalkapalloilijat Luokka:Vuonna 1948 syntyneet Luokka:Vuonna 2021 kuolleet
Mainen lippu

Mainen lippu on Yhdysvaltain osavaltio Mainen virallinen tunnus sen sinetin ohella. Lipussa on osavaltion vaakuna sinisellä taustalla. Sen mittasuhteet ovat 26:33. Nykyinen lippu otettiin käyttöön 23. helmikuuta 1909. == Edelliset liput == Tiedosto:Flag of Maine (1901–1909).svg|1901–1909 == Lähteet == Lippu Luokka:Yhdysvaltain osavaltioiden liput
Marylandin lippu

Marylandin lippu on Yhdysvaltain osavaltio Marylandin virallinen tunnus sen sinetin ohella. Lippu perustuu 1600-luvulta peräisin olevaan Baltimoren paroni Cecil Calvertin tunnukseen. Lipun mittasuhteet ovat 2:3. Se otettiin käyttöön osavaltionlipuksi 9. maaliskuuta 1904. == Edelliset liput == Tiedosto:Flag of Maryland (pre-1904).png|Ennen vuotta 1904 == Lähteet == Lippu Luokka:Yhdysvaltain osavaltioiden liput
Massachusettsin lippu

Massachusettsin lippu on Yhdysvaltain osavaltio Massachusettsin virallinen tunnus sen sinetin ohella. Lipussa on osavaltion vaakuna valkoisella pohjalla. Lipun mittasuhteet ovat 3:5. Nykyinen lippu otettiin käyttöön vuonna 1908. Vuoteen 1971 asti lipussa oli myös kääntöpuoli. == Edelliset liput == Tiedosto:Flag of Massachusetts (1908–1971).svg|Lipun kääntöpuoli 1908–1971 == Lähteet == Lippu Luokka:Yhdysvaltain osavaltioiden liput
Michiganin lippu

Michiganin lippu on Yhdysvaltain osavaltio Michiganin virallinen tunnus sen sinetin ohella. Lipussa on osavaltion vaakuna sinisellä pohjalla. Lipun mittasuhteet ovat 2:3. Nykyinen lippu otettiin käyttöön 1. elokuuta 1911. == Lähteet == Lippu Luokka:Yhdysvaltain osavaltioiden liput
Ismo Mäkelä

Ismo Mäkelä (s. 23. elokuuta 1962 Alajärvi) on suomalainen pesäpalloilija. Hän edusti pääsarjaurallaan Vimpelin Vetoa, Alajärven Ankkureita ja Vaasan Mailaa. Alajärven Ankkureissa pelatessaan Mäkelä saavutti kaksi SM-pronssia kausina 1985 ja 1992. Mäkelä pelasi urallaan kaksi Liitto-Lehdistö-ottelua vuosina 1985 ja 1991. Hän pelasi ulkokentällä kopparina. Mäkelä pelasi urallaan Pesäpallon SM-sarjassa ja Superpesiksessä yhteensä 297 runkosarjaottelua. Näissä hän löi 13 kunnaria ja 205 tavallista juoksua, toi 198 juoksua ja keräsi 1015 kärkilyöntiä. Mäkelä pelasi urallaan 41 ylemmän loppusarjan ottelua. Näissä hän löi kuusi kunnaria ja 31 tavallista juoksua, toi 16 juoksua ja keräsi 156 kärkilyöntiä. Mäkelä pelasi urallaan neljä alemman loppusarjan ottelua. Näissä hän löi yhden kunnarin ja yhden tavallisen juoksun, toi kolme juoksua ja keräsi 13 kärkilyöntiä. https://www.pesis.fi/wp- content/uploads/2021/01/Mäkelä-Ismo.xlsx == Lähteet == Luokka:Suomalaiset pesäpalloilijat Luokka:Vuonna 1962 syntyneet Luokka:Elävät henkilöt
WAP (kappale)

WAP (akronyymi sanoista wet-ass pussy) on yhdysvaltalaisen rap-artistin Cardi B:n kappale, jolla vierailee myös Megan Thee Stallion. Se julkaistiin singlenä Atlantic Recordsin kautta 7. elokuuta 2020 ja single nousi suoraan Billboard Hot 100 -listan ensimmäiselle sijalle. Kappaletta kuunneltiin Yhdysvalloissa suoratoistopalveluiden kautta 93 miljoonaa kertaa julkaisua seuranneen viikon aikana, mikä on enemmän kuin yhtäkään toista kappaletta koskaan aiemmin ensimmäisen viikon aikana. Musiikkilehdistä NME, Pitchfork ja Rolling Stone nimesivät sen vuoden 2020 parhaaksi kappaleeksi. Kappaleen on tuottanut Ayo N Keyz. Sen ovat kirjoittaneet Belcalis Almanzar, Megan Pete, Austin Owens, Frank Rodriguez, James Foye III ja Jordan Thorpe. Sillä samplataan vuonna 1993 julkaistua Frank Skin kappaletta ”Whores in This House”. ”WAP” kertoo seksistä suoraan ja humoristisesti. Cardi B ja Megan Thee Stallion räppäävät siitä, mitä odotuksia ja haluja heillä on seksin suhteen. Provokatiivinen kappale jakoi ilmestyessään mielipiteitä, mikä The Independentin arveluiden mukaan edesauttoi sen suurta suosiota. Osa piti sitä positiivisella tavalla rajoja rikkovana kappaleena, jossa seksistä puhutaan vapaasti. The New York Timesissa sitä kutsuttiinkin ”julkean graafiseksi voiteluhymniksi”. Konservatiivisemmat kuuntelijat eivät kuitenkaan arvostaneet kappaleen alatyylisyyttä. Sitä kritisoi esimerkiksi yhdysvaltalainen poliittinen kommentaattori Ben Shapiro, joka luki kappaleen sanoja ääneen ohjelmassaan. Myös rap-artisti Snoop Dogg ilmaisi huolensa siitä, millainen vaikutus kappaleella olisi nuoriin tyttöihin. Cardi B:n aviomies Offset vastasi Snoop Doggin kritiikkiin kommentoimalla, että miesten ei ”tule kertoa naisille, mitä he saavat ja mitä eivät saa tehdä”. Kappaleen musiikkivideo julkaistiin samana päivänä singlen kanssa. Videolla räppärit kulkevat ja tanssivat kartanossa, jossa on myös muita julkisuuden henkilöitä, käärmeitä ja isoja kissapetoja. Laulajat Rosalía ja Normani sekä seurapiirihenkilö Kylie Jenner esiintyvät videolla. Kappaletta on kuunneltu yli miljardi kertaa Spotifyssä, Ja kappaleen musiikkivideota on katsottu YouTubessa 450 miljoonaa kertaa. == Listasijoitukset == Lista Sijoitus Lähde Britannian singlelista 1. Billboard Hot 100 1. Suomen virallinen singlelista 4. == Lähteet == == Aiheesta muualla == * Luokka:Vuoden 2020 kappaleet Luokka:Cardi B:n kappaleet Luokka:Billboard Hot 100 -listan ykköset Luokka:Britannian singlelistan ykköset
Barry Keoghan

Barry Keoghan (s. 18. lokakuuta 1992 Dublin) on irlantilainen näyttelijä. Vuonna 2020 The Irish Times listasi Keoghanin kaikkien aikojen 27. parhaaksi irlantilaiseksi näyttelijäksi. Keoghan tuli tunnetuksi näyteltyään elokuvissa Dunkirk (2017) ja The Killing of a Sacred Deer (2017). Hän on myös esiintynyt elokuvissa ’71 (2014), Trespass Against Us (2016), The Green Knight (2021) ja Saltburn (2023) sekä televisiosarjoissa Chernobyl (2019), Top Boy (2023) ja Masters of the Air (2024). Hän myös näytteli Druigia Marvel Cinematic Universen supersankarielokuvassa Eternals (2021). Vuonna 2022 Keoghan näytteli yhtä pääroolia Martin McDonaghin mustassa komediassa The Banshees of Inisherin, josta hän sai parhaan miessivuosan Oscar-ehdokkuuden. Hänet myös palkittiin roolistaan parhaan miessivuosan Bafta-palkinnolla. == Yksityiselämä == Keoghan on myös amatöörinyrkkeilijä. Vuosina 2017–2020 hän seurusteli killarneylaisen Shona Guerinin kanssa. Vuosina 2021–2023 Keoghan seurusteli hammashoitaja ja oikomisterapeutti Alyson Kieransin kanssa. Keoghanin ja Kiernansin esikoinen, poika Brando, syntyi vuonna 2022. Loppuvuodesta 2023 lähtien Keoghan on seurustellut laulaja-lauluntekijä Sabrina Carpenterin kanssa. Keoghan on jalkapallojoukkue Manchester Unitedin kannattaja. == Lähteet == == Aiheesta muualla == * Luokka:Irlantilaiset näyttelijät Luokka:Vuonna 1992 syntyneet Luokka:Elävät henkilöt
Fatburger

Fatburger on yhdysvaltalainen pikaruokaketju, jonka perustivat vuonna 1947 Lovie Yancey ja hänen kumppaninsa Charles Simpson. Yrityksen nimi oli alunperin Mr. Fatburger, mutta vuonna 1952 Yancey ja Simpson erosivat, minkä seurauksena Yancey poisti yrityksen nimestä "Mr." nimeten sen uudelleen Fatburgeriksi. Fatburgerin valikoimaan kuuluvat hampurilaiset, ranskalaiset perunat, kananugetit, salaatit ja pirtelöt. ==Historia== Fatburger menestyi hyvin, mutta vuoden 1980 jälkeiset yritykset kasvattaa ketjua eivät ole tuottaneet toivottua tulosta. Vuonna 1985 Yancey aloitti franchisingtoiminnan Fatburgerin toimipisteissä. Hän myi vuonna 1990 suurimman osan Fatburger- ketjusta, pitäen itsellään vain alkuperäisen ravintolan South Los Angelesissa. Vuoden 1997 loppuun mennessä Fatburger-ravintoloita oli 29. 2005 Fatburger- ravintoloita avattiin Kiinaan ja Dubaihin. Keskeiset vuosiluvut: *1952: Ensimmäinen Mr. Fatburger hampurilaispaikka perustetaan. *1973: Beverly Hillsin -yksikkö avataan. *1980: Franchisingtoiminta aloitetaan. *1990: Fatburger myydään. *2001: Magic Johnsonin Johnson Deveploment Corporation hankkii yrityksen määräysvallan GE Capital Franchise Finance Corporationin kanssa. Keith Warlick oli myös merkittävä osakkeenomistaja ja hänestä tehtiin Fatburgerin toimitusjohtaja. *2003: Magic Johnson ja hänen yrityskumppaninsa myyvät suurimman osan osuudestaan ketjun toimitusjohtajan Warlickin johtamalle ryhmälle. ==Nykyään== Vuosi 2020 oli Fatburgerilta hyvä vuosi koronaviruspandemiasta huolimatta. Sen myynti kasvoi lähes kaksinumeroiseksi ja sillä on emoyhtiö FAT Brandsin toimitusjohtajan Andrew Wiederhornin mukaan kolme tusinaa virtuaalista ravintolaa. ==Lähteet== Luokka:Pikaruokalat
Minnesotan lippu

Minnesotan lippu on Yhdysvaltain osavaltio Minnesotan virallinen tunnus sen sinetin ohella. Lippu koostuu tumman- ja vaaleansinisistä kentistä. Tummansininen kenttä kuvastaa yötaivasta sekä osavaltion muotoa. Sen sisäpuolella on myös Pohjantähteä kuvastava kahdeksansakarainen tähti. Vaaleansininen kenttä kuvastaa osavaltion vesistöjä. == Lipun uudelleensuunnittelu == Edellinen, vuonna 1983 käyttöön otettu lippu sai osakseen kritiikkiä monesta eri syystä, kuten sen samankaltaisuudesta muiden osavaltioiden lippuihin, sekä sen keskellä olevaa sinettiä pidettiin rasistisena intiaanikansoja kohtaan. Vuonna 2023 osavaltio perusti toimikunnan, jonka tavoitteena oli suunnitella uusi lippu. Se valitsi uuden lipun 19. joulukuuta 2023, joka tuli käyttöön 11. toukokuuta 2024. Internetissä liikkuneiden salaliittoteorioiden mukaan osavaltion kuvernööri Tim Walz olisi valinnut uuden lipun sen perusteella, että se muistuttaa Somalian lippua, koska osavaltiossa on merkittäviä somaliyhteisöjä. Lipun suunnittelijat kiistivät hakeneneensa inspiraatiota Somalian lipusta, vaan jo olemassa olevista paikallisista symboleista (esim. New Mexicon ja Tennesseen lippujen yksinkertaisuudesta). Lisäksi Walz ei itse tehnyt lopullista valintaa, vaikka kuvernöörinä allekirjoittikin lain, jonka nojalla luotiin lipun uudelleensuunnittelusta vastaava toimikunta, johon hän itse ei kuulunut. == Edelliset liput == Tiedosto:Flag of Minnesota (1893).svg|Tammikuu – 28. helmikuuta 1893 Tiedosto:Flag of Minnesota (1893–1957).svg|28. helmikuuta 1893 – elokuu 1957 Tiedosto:Flag of Minnesota (1957–1983).svg|elokuu 1957 – elokuu 1983 Tiedosto:Flag_of_Minnesota_(1983–2024).svg|elokuu 1983 – 11. toukokuuta 2024 == Lähteet == Lippu Luokka:Yhdysvaltain osavaltioiden liput
Khmerin tasavalta

Khmerin tasavalta (, ) oli Kambodžan virallinen nimi vuodesta 1970 vuoteen 1975. Tänä aikana maa oli liittoutunut muun muassa Vietnamin tasavallan ja Yhdysvaltojen kanssa. Valtion pääkaupunkina toimi Phnom Penh ja sen väkiluku vuonna 1975 oli noin 7 894 000. Tasavalta perustettiin, kun Kambodžan kuningas Norodom Sihanouk syöstiin vallasta ja monarkia lakkautettiin. Tasavallan olemassaolon aikana Kambodža oli sisällissodassa hallituksen ja Pol Potin johtamien Punaisten khmerien kanssa. Tasavalta romahti 17. huhtikuuta 1975, jolloin Punaiset khmerit valtasivat Phnom Penhin. == Lähteet == == Aiheesta muualla == Luokka:Aasian entiset valtiot Luokka:Kambodžan historia
Amári (laakso)

pienoiskuva|upright=1.08|Amárin laaksoa. Amárin laakso ( eli Κοιλάδα Αμαρίου, Koiláda Amarióu) on laakso Kreetan saarella Kreikassa. Se muodostuu Ída- eli Psiloreítis-vuoren ja Kéntros-vuoren väliin ja sijaitsee Réthymnon alueyksikössä laaksosta nimensä saaneessa Amárin kunnassa. Amárin lakson pituus on noin 25 kilometriä ja se sijaitsee noin 400–500 metrin korkeudella merenpinnasta laskettuna. Laakso on hedelmällinen ja aluetta, joka saa Kreetalla eniten sateita. Se on myös yksi kulkuväylistä saaren pohjoisrannikolta Réthymnon kaupungin suunnasta Messarán tasangolle ja etelärannikolle. Laakson suurin kylä on Fourfourás. Laakson nimen arvellaan tulevan muinaiskreikan sanasta amara (), joka tarkoittaa vesikanavaa. Nimen alkuperälle on kuitenkin myös useita muita teorioita; erään mukaan se voisi tulla venetsialaisvallan ajalta italian kielestä. Alueen minolaisaikaisiin kohteisiin lukeutuvat Apodoúlou ja Monastiráki, ja antiikin aikaisiin kaupunkeihin Sybrita. Seudulla on myös paljon bysanttilaisaikaisia kirkkoja. == Lähteet == Luokka:Amári Luokka:Kreetan maantiede Luokka:Kreikan laaksot
Kai Jokiaho

Kai Jokiaho on suomalainen rumpali. Hän nousi tunnetuksi voittamalla Levytukku Oy:n vuonna 1998 järjestämän Tama-rumpukilpailun. Hän on esiintynyt monen artistin kanssa, muun muassa Guitar Slingers, Paula Koivuniemi, Erja Lyytinen, Laura Voutilainen, Heikki Silvennoinen, Jore Marjaranta, Juha Tapio ja Jari Sillanpää. Viime vuosina hän on soittanut musikaaleissa ja toiminut studiomuusikkona. == Musikaalit == * Grease (2023) * We Will Rock You (2021) * Mary Poppins (2020-2022) * Sister Act (2019) * Chess (2018) * Mamma Mia (2014 & 2018) * West Side Story (2013) * Legally Blonde (2013) * Hair (2012) * Kristina Från Duvemåla (2012) * Rent (2012) * Hairspray (2012) * Silmistä pois (2011) * Fame (2010) * Play Me (2009) * High School Musical 2 (2009) * La Cage Aux Folles (2008) * A Chorus Line (1998) * My Fair Lady (1992) * Hello Dolly! (1991) == Levytykset == * Guitar Slingers - Freedom Day, Amanda (2022) * Backman, Johanson & The Others – Crazy Game Of Love (2021) * Jordan Cade – A Place To Call Home (2021) * T.Sameli Rajala – Electric Rajala (2021) * Backman, Johanson & The Others – At Last (2019) * State Cows – Ain't Nobody (2018) * Erja Lyytinen – Stolen Hearts (2017) * Erja Lyytinen & Heikki Silvennoinen – Live 2016 (2016) * Ben Granfelt Band – Handmade (2014) * T.Sameli Rajala – The Sauce (2013) * Jean S. – Keskiyön Aikaan (2009) * Phil Harmonic – Suoraan Asiaan (2004) * Bryn Jones – Ruby (2002) == Televisio == * Stage – Paras koulumusikaali (2011) * Phil Harmonic – Linnan Jatkot (2008, 2010, 2012) * Tapani Kansa – Betonimylläri (2006) Luokka:Suomalaiset rumpalit Luokka:Syntymävuosi puuttuu Luokka:Elävät henkilöt
El Greco -museo

El Greco -museo (; myös Μουσείο Δομήνικου Θεοτοκόπουλου, Mouseío Domínikou Theotokópoulou) on museo Fódelen kylässä Kreetan saarella Kreikassa. Se esittelee kylästä kotoisin olleen taidemaalari El Grecon (1541–1614) elämää ja taidetta. Museo avautui yleisölle vuonna 1998. Se sijaitsee noin kilometrin Fódelen kylän keskustasta luoteeseen ja toimii rakennuksessa, jota väitetään El Grecon kotitaloksi. Museossa ei ole El Grecon aitoja teoksia, vaan hänen taidettaan esitellään kopioiden kautta. Kreetan ainoat aidot El Grecon teokset ovat Kreetan historiallisessa museossa Iraklionissa. Museon lähellä sijaitsee bysanttilaisaikainen Neitsyt Marian temppeliintuomisen kirkko. == Lähteet == == Aiheesta muualla == Luokka:Kreetan museot Luokka:Kreikan henkilö- ja kotimuseot Luokka:Malevízi
Gioús Kámpos

Gioús Kámpos () on tasanko Amárin laaksossa Kreetan saarella Kreikassa. Se sijaitsee Kéntros-vuoren luoteisrinteessä Amárin kunnassa Réthymnon alueyksikössä. Tasangon koko on noin 2,5 neliökilometriä ja se sijaitsee noin 750 metrin korkeudella merenpinnasta laskettuna. Sen nimi tulee sanoista tsi Gioús o Kámpos (τση Γιούς ο Κάμπος), ”Eoksen tasanko” Kreetan murteella. Tasanko tunnetaan kukistaan maalis-huhtikuun aikaan, ja siellä kasvaa useita sekä yleisiä että endeemisiä eli kotoperäisiä lajeja. Eräs näistä on endeeminen tulppaanilaji Tulipa doerfleri. == Lähteet == == Aiheesta muualla == Luokka:Amári Luokka:Kreetan maantiede Luokka:Kreikan tasangot
Kreetan ortodoksinen akatemia

Kreetan ortodoksinen akatemia (, ) on ortodoksisen kirkon akatemia, joka sijaitsee Kolymvárissa Kreetan saarella Kreikassa. Se toimii Gonián luostarin yhteydessä noin 22 kilometriä Chaniásta länteen. Akatemia on perustettu vuonna 1968. Se toimii Kreetan kirkon Kíssamoksen ja Sélinoksen hiippakunnan alaisuudessa ja Konstantinopolin ekumeenisen patriarkan hengellisessä suojeluksessa. Vuodesta 2019 akatemialla on Kreikan lain mukaisen tutkimuskeskuksen asema. Akatemia järjestää paikallisia, kansallisia ja kansainvälisiä konferensseja joko itse tai yhteistyössä kirkkojen, yliopistojen tai muiden organisaatioiden kanssa; toteuttaa omia koulutusohjelmiaan ja seminaarejaan; sekä tuottaa teologista tutkimusta. Tiedosto:Orthodox Academy of Crete 06.jpg|Akatemian rakennuksia. Tiedosto:Orthodox Academy of Crete 07.jpg Tiedosto:Orthodox Academy of Crete 13.jpg == Lähteet == == Aiheesta muualla == * Ορθόδοξος Ακαδημία Κρήτης – Orthodox Academy of Crete. Akatemian verkkosivut. Luokka:Kreetan kirkko Luokka:Kreikan oppilaitokset Luokka:Kristilliset oppilaitokset Luokka:Plataniás
Níkos Kazantzákis -museo

Níkos Kazantzákis -museo () on museo Myrtián kylässä Kreetan saarella Kreikassa. Se esittelee kirjailija, runoilija ja filosofi Níkos Kazantzákisin elämää. Museo koostuu joukosta rakennuksia, jotka sijaitsevat Myrtián keskusaukion laidalla. Museo on Myrtiássa (aiemmin Varvároi) siksi, että Kazantzákisin isä oli kotoisin kylästä, vaikka kirjailija itse syntyikin Iraklionissa. Museon perusti Giórgos Anemogiánnis, ja siinä avusti Kazantzákisin toinen vaimo Eléni. Museon kokoelmiin kuuluu muun muassa Kazantzákisin käsikirjoituksia, kirjeenvaihtoa ajan merkkihenkilöiden kanssa, valokuva-aineistoa, lehtileikkeitä, Kazantzákista esittäviä veistoksia, hänen tuomiaan matkamuistoja, kirjailijan teosten ensipainokset kreikaksi ja muilla kielillä sekä muita käännöksiä noin 50 eri kielellä, sekä hänen teoksistaan tehtyihin näytelmiin liittyvää aineistoa. == Lähteet == == Aiheesta muualla == * Μουσείο Καζαντζάκη – Kazantzakis Museum. Museon verkkosivut. Luokka:Archánes-Asteroúsia Luokka:Kreetan museot Luokka:Kreikan henkilö- ja kotimuseot
Omalóksen ylätasanko (Chaniá)

Omalóksen ylätasanko () on ylätasanko Kreetan saarella Kreikassa. Se sijaitsee Lefká Óri -vuorilla saaren länsiosassa noin 38 kilometriä lounaaseen Chaniásta. Ylätasangon pinta-ala on noin 5,5 neliökilometriä ja se sijaitsee noin – metrin korkeudella merenpinnasta laskettuna. Se on eri puolilta Lefká Órin huippujen ympäröimä. Huomattavimpana niistä kohoaa Gkígkilos-huippu. Ylätasangon koilliskulmassa sijaitsee Omalóksen kylä. Eteläpuolella sijaitsee Samarián rotkon pohjoispää Xylóskalo. Tasanko on Länsi-Kreetan suurin ja tunnetuin. Sitä käytetään maanviljelykseen, ja siellä kasvatetaan erityisesti sellaisia lajeja kuten peruna ja omena, jotka eivät viihdy Kreetan rannikon kuumemmassa ilmastossa. Talvisin tasangolla on paljon lunta, minkä vuoksi siellä on vain vähän pysyvää asutusta. Tasangolla on pieni tekojärvi. == Lähteet == == Aiheesta muualla == Luokka:Kreetan maantiede Luokka:Kreikan tasangot Luokka:Plataniás
Santeri Haipus

Santeri Haipus (s. 28. tammikuuta 1975) on suomalainen pesäpallon pelinjohtaja. Hän aloitti pelinjohtajauransa kausina 1996-1997 Miesten Ykköspesistä pelanneen Muhoksen Pallo-Salamien pelinjohtajana.https://www.pesis.fi/wp-content/uploads/2021/02/Haipus- Santeri.xlsx Kaudella 1998 Haipus toimi Oulun Lipon kakkospelinjohtajana, kun Lippo voitti SM-kultaa. https://www.kaleva.fi/viisi-vuoden-1998-suomen- mestaria-on-viela-lipon-e/2260295 kaudella 1999 Haipus toimi Lipon pelinjohtajana. Kaudet 2001-2003 Haipus toimi Pattijoen Urheilijoiden pelinjohtajana. Pattijoen Urheilijat saavutti Haipuksen alaisuudessa SM-hopean kaudella 2002 ja SM-pronssin kaudella 2001. Kaudet 2004-2005 Haipus toimi Oulun Lipon pelinjohtajana ja kauden 2006 Kouvolan Pallonlyöjien pelinjohtajana. Kauden 2020 Haipus toimi Ykköspesiksessä Oulun Lipon pelinjohtajana. https://www.pesis.fi/uutiset/2020/07/oulun-lipolle-kelpaa- vain-nousu-syksylla-ehyt-porukka-joka-on-pirun-hyvassa-kunnossa/ == Lähteet == Luokka:Pesäpallon pelinjohtajat Luokka:Vuonna 1975 syntyneet Luokka:Elävät henkilöt
Christchurchin lentoasema

Christchurchin lentoasema on lentoasema Christchurchissa Uudessa-Seelannissa. Se toimii Air New Zealandin solmukohtana. Vuonna 2017 lentoasema oli Uuden- Seelannin toiseksi vilkkain Aucklandin lentoaseman jälkeen. Se oli myös Oseanian seitsemänneksi vilkkain. Sinä vuonna lentoaseman kautta kulki 6 566 598 matkustajaa. Lentoasema valmistui vuonna 1940 nimellä Harewood Airport. Vuonna 1950 siitä tuli Uuden-Seelannin ensimmäinen kansainvälinen lentoasema. Lentoasema koostuu yhdestä terminaalista, joka on jaettu kahteen halliin kotimaisia ja kansainvälisiä lentoja varten. == Lähteet == == Aiheesta muualla == Christchurchin lentoaseman virallinen verkkosivusto Luokka:Uuden-Seelannin lentoasemat Luokka:Christchurch
Patsóksen rotko

Patsóksen rotko () eli Ágios Antónioksen rotko (Φαράγγι του Αγίου Αντωνίου, Farángi tou Agíou Antoníou) on rotko Kreetan saarella Kreikassa. Se sijaitsee Amárin laakson länsipuolella. Patsóksen rotkon eteläpää sijaitsee linnuntietä noin kilometrin pohjoiseen sille nimen antaneesta Patsóksen kylästä, joka on rakennettu noin 490 metrin korkeuteen merenpinnasta laskettuna. Rotkon pohjoispäässä sijaitsee Potamoín tekojärvi, johon rotkon pohjalla kulkeva virta laskee vetensä. Rotkon pituus on noin viisi kilometriä. Rotkossa kulkee vaelluspolku, joka päättyy sen kapeimmassa kohdassa olevalle vesiputoukselle. Vaellus kestää noin 2,5 tuntia. Rotkossa sijaitsee Pyhän Antonioksen luola eli Ágios Antónioksen luola ja kirkko, josta rotko on saanut toisen nimensä. Luola oli antiikin aikana Hermes Kranaioksen kulttipaikka aina minolaiselta kaudelta noin vuodesta 2000 eaa. roomalaiselle kaudelle 300-luvulle jaa. saakka. == Lähteet == == Aiheesta muualla == Luokka:Amári Luokka:Kreetan rotkot
Pankrítio-stadion

Pankrítio-stadion (, ”Yleiskreetalainen stadion”) on stadion Iraklionin kaupungissa Kreetan saarella Kreikassa. Se sijaitsee Líntossa kaupungin keskustan länsipuolella, lähellä Kreetanmeren rantaa. Stadion on ensisijassa jalkapallostadion, mutta sitä on käytetty myös muuna urheilustadionina sekä muun muassa konserteissa. Stadion on Kreetan suurin ja merkittävin. Se on Ergotelis FC:n kotikenttä, ja sitä on käyttänyt myös Kreikan jalkapallomaajoukkue kansainvälisissä otteluissaan. Stadionissa on tilaa katsojalle. Pankrítio-stadionin rakentaminen alkoi alun perin jo 1980-luvulla. Uudelleen työt aloitettiin vuonna 2001 ja se valmistui hieman ennen vuoden 2004 Ateenan olympialaisia. Stadion otettiin käyttöön 31. maaliskuuta 2004, jolloin siellä oteltiin Kreikan ja Sveitsin ystävyysottelu. Olympialaisissa stadion toimi yhtenä jalkapallo-otteluiden areenoista. Siellä oteltiin olympialaisissa yhteensä 12 ottelua. Stadionin rakentaminen maksoi noin 50 miljoonaa euroa. Stadionin lähellä sijaitsee useita muita urheilukenttiä ja -halleja. == Lähteet == == Aiheesta muualla == Luokka:Iraklion Luokka:Kreetan rakennukset ja rakennelmat Luokka:Kreikan jalkapallostadionit
Selinárin rotko

Selinárin rotko (, myös Φαράγγι Σελλινάρι, Farángi Sellinári) eli Aliasménoksen rotko (Φαράγγι Αγιασμένου, Farángi Aliasménou) on rotko Kreetan saarella Kreikassa. Se sijaitsee noin 45 kilometriä itään Iraklionista ja noin 25 kilometriä länteen Ágios Nikólaoksesta. Rotko sijaitsee Seléna-vuoren itärinteessä, ja sen kautta virtaavat Vrachásin laakson vedet saaren pohjoisrannikolle ja Kreetanmereen. Rotkon ylitys on aina ollut merkittävä kulkuväylä saaren pohjoisrannikolla itä-länsisuuntaisesti kuljettaessa. Nykyisinkin EO90-valtatien Iraklionista Ágios Nikólaokseen kulkeva osuus ylittää rotkon. Lähellä tätä paikkaa sijaitsee Selinárin Pyhän Georgioksen luostari. Perinteisesti rotkon turvallisen ylityksen on katsottu vaativan vierailua luostarissa. Rotko on muun Vrachásin seudun ohella Natura 2000 -aluetta. == Lähteet == Luokka:Ágios Nikólaos Luokka:Kreetan rotkot Luokka:Kreikan Natura-alueet
Voulisméno Alóni

Voulisméno Alóni (, ”Vajonnut puimatanner”) on doliini eli karstivajoama Kreetan saarella Kreikassa. Se sijaitsee Stroúmpoulas-vuoren juurella Malevízin kunnassa noin 15 kilometriä Iraklionin kaupungista länteen, lähellä Márathoksen kylää. Vajoama on pyöreä ja sen halkaisija on noin 90 metriä. Siinä on jyrkät reunat, joiden korkeus vaihtelee 15 ja 50 metrin välillä. Seinämiä käytetään kiipeilyyn. Alas pääsee polkua pitkin. Vajoaman arvellaan syntyneen luolan romahtamisen seurauksena. Paikallisen kertomuksen mukaan vajoama olisi saanut nimensä ”Vajonnut puimatanner” siitä, että joku maanviljelijä olisi suorittanut paikalla puimatöitä vaimonsa ja tyttärensä kanssa profeetta Elian pyhäpäivänä. Rangaistukseksi maa romahti heidän altaan. == Lähteet == == Aiheesta muualla == Luokka:Kreetan maantiede Luokka:Malevízi
3rd Decade – The Anniversary Edition

__NOTOC__ 3rd Decade – The Anniversary Edition on heavy metal -yhtye Waltarin albumi, joka julkaistiin 26. marraskuuta 2021. Albumi julkaistaan yhtyeen debyyttialbumin Monk Punkin 30-vuotisjuhlan kunniaksi. Albumi sisältää yhtyeen vanhoja kappaleita uusina versioina eri artistien kanssa. == Kappaleet == # # # # # # # # # # # == Lähteet == == Aiheesta muualla == * * Luokka:Waltarin albumit Luokka:Vuoden 2021 albumit
Hyden piirikunta (Pohjois-Carolina)

Hyden piirikunta () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 4 589 vuonna 2020. Piirikunnan hallintokeskus on Swan Quarter. Piirikunta on perustettu 1712. == Kuvia piirikunnasta == Kuva:Hyde County Courthouse, Swan Quarter (current).jpg|Hyden piirikunnan oikeustalo Swan Quarterissa. Kuva:Outer Banks Scenic Byway - Isabel's Path - NARA - 7720872.jpg|Merinäkymää Hatteraksen saarella. == Lähteet == == Aiheesta muualla == Luokka:Pohjois-Carolinan piirikunnat
Daren piirikunta

Daren piirikunta () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 4 589 vuonna 2020. Piirikunnan hallintokeskus on Manteon kunta ja suurin asutuskeskus on Kill Devil Hills. Piirikunta on perustettu 1870. == Kuvia piirikunnasta == Kuva:Roanoke Island Marshes Dedicated Preserve 1.jpg|Roanoken saarta. Kuva:The Sunset at Kill Devil Hills, NC.jpg|Auringonlasku Kill Devil Hillsissä. == Lähteet == == Aiheesta muualla == Luokka:Pohjois-Carolinan piirikunnat
Palazzo Borghese

pienoiskuva|Palazzo Borghesen julkisivu. Palazzo Borghese on palatsi Roomassa. Se sijaitsee osoitteessa Largo della Fontanella di Borghese 22. Palatsia kutsutaan ”cembaloksi” (il Cembalo) sen cembaloa muistuttavan pohjakaavan vuoksi. Palatsin rakennustyöt aloitettiin ilmeisesti vuonna 1560 arkkitehti Giacomo da Vignolan suunnitelmien pohjalta. Kardinaali Camillo Borghese hankki rakennuksen ja naapuritontit omistukseensa vuonna 1604. Borghesesta tuli paavi Paavali V vuonna 1605, ja palatsin viimeistelivät hänen tilauksestaan arkkitehdit Flaminio Ponzio ja Carlo Maderno. Yhdessä rakennuksen siivistä on 1940-luvulta alkaen toiminut Espanjan Rooman-lähetystö. ==Katso myös== *Borghese == Lähteet == Luokka:Rooman palatsit
Adam Buksa

Adam Buksa (s. 12. heinäkuuta 1996 Krakova) on puolalainen jalkapalloilija, pelipaikaltaan hyökkääjä. Hän pelasi kotimaassaan vuoden 2019 loppuun saakka ja on sen jälkeen edustanut Pohjois-Amerikan MLS:ssä New England Revolutionia, Ranskan Ligue 1:ssä Lensiä ja kaudella 2023–2024 lainasopimuksella Turkin Superliigassa Antalyasporia. Buksa aloitti uransa Wisła Krakovassa, myöhemmin hän pelasi Hutnik Krakovassa. Vuosina 2011–2012 hän edusti Garbarnia Krakovaa ja vuonna 2013 taas Wisła Krakovassa. Vuosina 2013–2014 hän pelasi Novara Calcion ykkösjoukkueessa. Kesäkuussa 2014 hän teki kolmen vuoden sopimuksen Lechia Gdańskin kanssa. Elokuussa 2016 hän teki kolmen vuoden sopimuksen Zagłębie Lubinin kanssa. Tammikuussa 2018 hän siirtyi lainalle Pogoń Szczeciniin Toukokuussa 2018 Pogoń osti hänet. Joulukuussa 2019 hän siirtyi New England Revolutioniin. Buksa teki debyyttinsä Puolan maajoukkueessa 2. syyskuuta 2021 Albaniaa vastaan ja hän teki maalin tässä ottelussa. Kolme päivää myöhemmin hän teki kolme maalia vierasottelussa San Marinoa vastaan ja lokakuussa yhden maalin kotiottelussa San Marinoa vastaan. Hän teki kuudennen maaottelumaalinsa lokakuussa 2023 EM-karsintaottelussa Färsaaria vastaan. Hän on pelannut maaliskuun 2024 loppuun mennessä 14 maaottelua. Hänen veljensä Aleksander on myös jalkapalloilija. == Lähteet == * Profiili Soccerway- sivustolla === Viitteet === Luokka:Puolalaiset jalkapalloilijat Luokka:Vuonna 1996 syntyneet Luokka:Elävät henkilöt
Institut National d’Hygiène du Togo

Institut National d’Hygiène (du Togo) (INH; ; (Togon) kansallinen hygieniainstituutti) on Togon pääkaupungissa Loméssa toimiva kansanterveyden laboratorio, rokotuskeskus sekä kansallinen tartuntatautien seuranta- ja tutkimuslaitos. Togon terveysministeriön alaisuudessa toimivan INH:n johtaja on tohtori Abiba Kere Banla (2021). Tutkimuslaitos on perustettu vuonna 1967 Togon ja Saksan yhteistyön tuloksena. Laitosta johti saksalainen biologiryhmä vuosina 1967-1976. Vuonna 1974 siitä tuli maan terveysministeriön alainen kansanterveyden keskuslaboratorio ja vuonna 1998 kansallinen epideemisten tautien referenssilaboratorio. Instituutti on ollut keskeinen tartuntatautien kuten koleran ja covid-19-sairauden laboratorionäytteitä analysoiva asiantuntijataho Togossa. Pääkaupungin ohella INH perusti koronapandemian aikana vuonna 2020 covid-19-testauksia tekevän sivulaboratorion maan pohjoisosaan, yli 400 kilometrin päässä pääkaupungista Lomésta sijaitsevaan Karan kaupunkiin. INH on saanut kansainvälistä apua Saksalta pysyvämmän toimipisteen perustamiseksi Karaan. Kansallinen hygieniainstituutti (INH) edustaa Togoa kansanterveyslaitosten kansainvälisessä kattojärjestössä IANPHI:ssa (International Association of National Public Health Institutes). Kansainvälisen yhteistyön ja vertaistuen avulla - esimerkiksi Ranskan kansanterveysseurannan instituutti (INvS) ja Marokon Pasteur-instituutti (IPM) - on tuettu instituuttia kehittymään kattavammaksi kansanterveyslaitokseksi maassaan. ==Lähteet== ==Aiheesta muualla== *Covid-19 situation in Togo (who.int) *Africa CDC Dashboard (Africa CDC:n covid-19-yleiskatsaussivu, sisältäen maakohtaiset, esille klikattavat arvot) (africacdc.org) Luokka:Kansanterveyslaitokset Luokka:Tutkimuslaitokset Luokka:Togon tiede ja tekniikka Luokka:Lomé